Príliš vysoké plusové či mínusové dioptrie alebo tenká rohovka. To sú najčastejšie prekážky, ktoré bránia pacientom v odstránení dioptrií bezbolestným femtosekundovým laserom. Riešením pre nich môže byť implantácia fakických šošoviek ICL (EVO Visian ICL). Primár NeoVízie MUDr. Radovan Piovarči získal prestížny certifikát za chirurgické prvenstvo. Fakických šošoviek EVO Visian ICL implantuje najviac na Slovensku aj v Českej republike.
"Z očnej laserovej kliniky ma pri mojich – 18 dioptriách poslali domov s tým, že na moje tenké rohovky a dioptrie riešenie nemajú," prezradila nám nedávno jedna z pacientok. Našťastie očná chirurgia ponúka aj mladým ľuďom s extrémne vysokými dioptriami riešenie - fakické šošovky.
"Ide o optický element podobný kontaktnej šošovke, ktorý natrvalo implantujeme za očnú dúhovku. Implantácia faktických šošoviek je vhodným riešením najmä pre mladých ľudí s vysokými dioptriami, ktoré už laser nedokáže odstrániť," vysvetľuje MUDr. Radovan Piovarči a spomína prípady pacientov s dioptriami nad – 25.
"Fakické šošovky dokážu vyriešiť aj očnú chybu do – 23 dioptrií. V prípade vyššej dioptrickej chyby kombinujeme implantáciu šošovky s dolaserovaním, čím docielime úplne odstránenie dioptrickej chyby. Výhodou je, že v prípade zmeny dioptrického stavu oka je možné fakickú šošovku kedykoľvek z oka jednoduchým výkonom z oka vybrať."
Tešíme, sa, že vďaka nášmu primárovi a jeho dlhoročným skúsenostiam s riešením rôznych dioptrických chýb, odstraňujeme vysoké dioptrie u najvyššieho počtu pacientov v Čechách a na Slovensku.